16/10/2009 | Administración LocalMunicipal
Ponteceso
Aprobación definitiva ordenanza Servizo Axuda no Fogar

EDICTO O Pleno do Concello de Ponteceso en sesión do vinte e seis de maio de 2008 aprobou inicialmente a modificación da ordenanza do servizo de axuda no fogar. Dita modificación estivo exposta ao público polo prazo de quince días hábiles mediante edicto insertado no Boletín Oficial da Provincia nº 127 do 4 de xuño de 2008, sen que se producisen reclamacións contra a modificación aludida. En consecuencia e como se reflictiu no edicto de aprobación inicial, queda aprobada definitivamente a modificación da ordenanza do servizo de axuda no fogar nos termos aprobados polo Pleno en sesión do 26 de maio de 2008. Ponteceso, 24 de septiembre de 2009 O alcalde José Luis Fondo Aguiar O obxecto do presente regulamento é a adaptación do Servizo Municipal de Axuda no Fogar ás novas necesidades e organización do Concello de Ponteceso, respetando o establecido na Lei 4/1993 de 14 de abril de Servicios Sociais, no Decreto 240/1995 do 28 de xullo, que regula os Servicios Sociais de Atención Primaria, e a Orde do 22 de xullo de 1996 da Consellería de Sanidade e Servizos Sociais, pola que se regula o servizo de axuda no fogar, e ademais, á Lei 32/2006 de 14 de decembro de Promoción da Autonomía Persoal e Atención ás Persoas Dependentes, ó Real Decreto 727/2007 de 8 de xuño sobre criterios para determinar a intensidade de protección, servizos e contías das prestacións da Lei 32/2006, e ó establecido na Orde de 18 de marzo pola que se regulan as bases das axudas para a prestación de Servizos Sociais polas corporacións locais (Plan Concertado), e demáis lexislación aplicable. O Servizo de Axuda no Fogar ten a consideración de prestación básica de servicios sociais de atención primaria, inserta nun sistema integrado de servizos sociais, de carácter complementario e transitorio, que non exime á familia de responsabilidades, con planificación, coordinación e control público, que ofrece un conxunto de atencións dende unha perspectiva integral e normalizadora dentro do propio domicilio, con caracter preventivo, educativo e rehabilitador, e que se presta ó través de persoal especializado. O obxectivo xeral do Servizo de Axuda no Fogar, será o de apoiar integralmente ás persoas naquelas situacións nas que se vexa limitada a súa autonomía, e os grupos en situación de desintegración familiar, facilitando a permanencia no propio entorno de convivencia e evitando no posible a institucionalización. Como norma básica, todas as accións desenvolvidas dende o Servizo de Axuda no Fogar, terán un carácter excepcional e complementario das capacidades do usuario e doutras persoas do seu entorno inmediato. Nunca se prestarán atencións que o beneficiario ou a súa familia e/ou achegados poidan desenvolver por si mesmos, de xeito que se potencie ó máximo a autonomía e non a dependencia.4.1. De caracter persoal: aquelas que van dirixidas específicamente ó usuario cando este non poida realizalas por si mesmo ou precise apoio para levalas a cabo: • Aseo persoal • Axuda para comer • Supervisión de medicación simple e pequenas curas • Mobilización dentro do fogar 4.2. De caracter doméstico: aquelas que se realizan no fogar de xeito cotiá: • Compra de alimentos e artigos de primeira necesidade • Limpeza do fogar, limitada a tarefas de limpeza cotiá • Elaboración de comidas axeitadas ó estado, condicións e necesidades do usuario Como norma xeral non se realizarán as labores de: limpeza de portais e/ou escaleiras comunitarios; labores de xardín e horta; alimentación e aseo de animais; limpeza de cristais, lámpadas, teitos e paredes; lavado, recollida e plancha de roupa; compañía dentro do fogar; actividades de ocio dentro do fogar (salvo que deban efectuarse segundo criterio técnico da Traballadora Social do Concello previa valoración da situación social e económica). 4.3. De acompañamento fora do fogar: para a realización de xestións tales como: • Compra • Visitas médicas • Tramitación de documentos • Asistencia a actividades de ocio • Como norma xeral, as saídas fora do domicilio han de realizarse con medios propios do usuario, facendo o auxiliar funcións de acompañamento, non de traslado.4.4. De caracter psico-social e educativo: son intervencións profesionais de apoio ó desenvolvemento das capacidades persoais, afectividade, convivencia, integración na comunidade e estructuración familiar, entre outras: • Soporte a familias con problemas relacionais ou de atención a menores en risco de institucionalización • Apoio a pais • Apoio na relación co entorno • Aquelas outras que se valoren técnicamente como realizables dentro de programa 4.5. De caracter técnico complementario: sempre que supoñan un apoio á non institucionalización e vaian en beneficio do servicio e/ou dos seus resultados: • Comedor sobre rodas • Aquelas que se valoren técnicamente como realizables dentro do programa 4.6. Normas xerais a todas as actuacións previstas: • Todas as actuacións descritas serán complementarias das propias capacidades dos usuarios e doutras persoas do seu entorno inmediato • Para a realización destas actuacións, o usuario deberá proverse dos medios necesarios (alimentos, artigos de hixiene e limpeza, electrodomésticos.). • Para cada usuario, o técnico responsable enumerará as accións que se deben realizar, excluíndose implícitamente as restantes. O Servizo de Axuda no Fogar está dirixido a toda a poboación en xeral, e con caracter prioritario ás persoas en situación de dependencia e ás que debido ás súas circunstancias físicas, psíquicas, socio económicas e/ou familiares, teñan limitada a súa autonomía persoal e a súa capacidade de relación social, sempre e cando este sexa o recurso adecuado segundo a valoración dos profesionais dos Servicios Sociais de Atención Primaria. As adxudicacións do Servicio aplicaráselle o límite que necesariamente se desprenda de criterios de disponibilidade presupostaria. Con caracter xeral, os posibles usuarios serán: • Persoas en situación de dependencia que poidan permanecer na súa residencia sen requerir atención hospitalaria • Persoas maiores ou con minusvalidez con certo nivel de dependencia que carezan de axuda persoal no domicilio, e para os que este servicio poida siñifica-la súa continuidade no fogar coas súas necesidades básicas plenamente cubertas. • Persoas con maiores, discapacitados ou enfermos crónicos ó seu cargo que precisen axuda para atendelos. • Familias con menores ós que haxa que atender por circunstancias que afecten ós coidadores suficientemente xustificadas. • Familias en grave estado de desestructuración ou en alto risco de padecela, sempre en colaboración e baixo os criterios do programa de Educación Familiar. • En xeral, cando exista unha situación de desatención familiar ou persoal, avaliada técnicamente e que xustifique a intervención do servicio. Non poderán ser usuarios deste servicio: • As persoas que poidan beneficiarse dun servicio similar por parte doutra entidade (Muface, Isfas, Once,.) • As que poideran acceder a cheque asistencial segundo a valoración feita polo traballador social da atención primaria do Concello. • As que presenten un estado de deterioro fisico ou psicolóxico tal que provoque unha valoración técnica de internamento asistido en centro residencial O Servizo de Axuda no Fogar é un servicio de competencia municipal que poderá prestarse mediante contrato de xestión de servicio público, tal e como establece o artigo 251 e seguintes da Lei 30/2007, de 30 de outubro, de contratos do sector público. a) Traballadores sociais dos servizos sociais de atención primaria, ós que corresponden as funcións de: • A programación xeral do servicio • As xestións para a financiación • A difusión-información sobre o servicio • A organización da formación e reciclaxe do persoal • A recepción das demandas • A avaliación das necesidades • A proposta de concesión/denegación do servicio • A valoración da idoneidade do persoal • A programación de cada servicio concreto • A estimulación para a autoaxuda e participación familiar • A coordinación dos diferentes axentes intervintes • A avaliación e modificacións no servicio b) No seu caso, traballadores sociais da entidade xestora do servizo: • Coordinación do servicio e dos recursos humáns necesarios • Supervisión e seguemento do servicio • Mantemento das canles de comunicación cos traballadores sociais de atención primaria c) Auxiliares de axuda no fogar (tanto do Concello como de entidades xestoras): • Asistenciais, de atención persoal e doméstica, co usuario e a familia • De orientación/información • Educativas, sobre todo en habilidades sociais • De colaboración co traballador social no seguimento e avaliación • Ateranse ós Principios Éticos da Profesión de Axuda a Domicilio asinando o compromiso establecido ó respecto (Anexo nº1), e realizará o Plan de Traballo elaborado polo técnico responsable do Programa (Anexo nº5). d) Outros profesionais: educador familiar, psicólogo, animador sociocultural, persoal sanitario., que intervirán para cada caso cunha programación específica, elaborada ó efecto con mención dos obxectivos, metodoloxía e sistemas de avaliación en equipo e) Voluntariado: serán persoas que actúen de forma solidaria, sen expectativas de remuneración, complementando de forma coordinada as funcións e tarefas encomendadas ó persoal anteriormente citado. As súas funcións encamiñaranse de cara a: • Acompañamento dentro e fora do domicilio • Realización de xestións fora do domicilio (compra, recetas, pequenas xestións coa administración.) • Ocupación do tempo libre, reforzo escolar • Calquera outra acordada polo equipo e que non sexan necesariamente susceptibles de responsabilidade por parte dos demais profesionais. A tal fin, estarase ó disposto na Lei do Voluntariado e na Lei de Servizos Sociais, en canto á formación, responsabilidade, cartas do voluntariado, actuación organizada, obxectivos etc. O Servizo de Axuda no Fogar estará rexido polas seguintes normas, que deberán respectar tanto o beneficiario e as persoas do seu entorno, coma os profesionais e voluntarios que interveñan: 1) Establécese como período para a prestación do servicio, de luns a venres, quedando excluidas as fins de semana, festivos e horario nocturno (20:00 a 8:00), se ben, de xeito excepcional e previo informe técnico a favor, poderá variarse este.2) Como norma xeral, o servizo terá unha duración máxima de dúas horas diarias de luns a venres, e mínima de 3 horas semanais, excepto para persoas en situación de Dependencia, caso no cal se poderá ampliar este horario para dar resposta ás necesidades do usuario e da familia, previo informe técnico ó repscto (70/90 horas ó mes), sería cando o Consello Territorial aprobe a normativa que regule o Servizo de Axuda no Fogar para persoas dependentes.(Lei 39/2006 de 14 de decembro) 3) No caso de que non poidan atenderse todas as demandas, poderase elaborar unha lista de espera, dende a que se accederá ó servicio por orde de puntuación, considerando sempre a prioriodade das persoas con recoñecemento da situación de dependencia 4) Os usuarios quedan obrigados a comunicar todas as modificacións que poidesen afectar á prestación do servicio: ingresos, convivencia, domicilio, dependencia,. 5) O tempo de atención ós beneficiarios poderá ser modificado en función das variacións que se produzan nas súas circunstancias persoais e/ou familiares, así como pola dispoñibilidade de medios do Servizo Municipal de Axuda no Fogar 6) Con carácter xeral, non se levará a cabo dentro nen fora do fogar, labor algunha que non vaia dirixida ó beneficiario do servicio, nin ainda para persoas que convivan no mesmo domicilio. Exceptuaranse casos técnicamente informados e motivados.7) Será perceptivo por todas as partes, o respeto ás condicións estipuladas no contrato de prestación do servicio (tarefas, horarios, supervisións, aportacións económicas.) 8) Enténdese que durante a prestación do servizo, a entidade xestora poderá realizar cambios de auxiliar e de horario en base á boa organización do servicio, ainda manténdose o acordo de tarefas a realizar.9) Como norma xeral, cando o usuario non se atope no domicilio, non se prestará o servicio, e o auxiliar nunca estará en posesión das chaves da vivenda. Excepcionalmente e por causas graves o responsable técnico poderá decidir que o auxiliar acceda ó domicilio acompañado doutra persoa.10) As queixas ou suxerencias dos beneficiarios ou das familias, presentaránse sempre ante o traballador social, e nunca tentarán derimirse co auxiliar de axuda no fogar 11) A entidade xestora facilitará ós auxliares o equipamento necesario para o desenvolvemento da súa actividade (uniformidade). 12) O usuario e mailo auxiliar que tivese coñecemento, debe informar ó técnico responsable de calquera cambio que se produza na situación sanitaria, social, económica e/ou familiar do beneficiario e do entorno, así como das datas de ausencia do domicilio.13) Tanto os usuarios como os profesionais e voluntarios que interveñen no servicio, mostrarán un total e absoluto respeto á intimidade e á confidencialidade.14) O acto da remuneración do auxiliar correrá a cargo da entidade xestora, motivo polo que o usuario non deberá facerlle entrega de ningunha cantidade nen gratificación en cartos ou especies. O auxiliar non admitirá ningunha contraprestación do usuario, nen será custodio de ningún tipo de ben nen documentación que os represente.15) O servicio prestarase únicamente en domicilio, excluíndose a asistencia a hospitais por ingreso do beneficiario A solicitude para acceder ó Servizo de Axuda no Fogar (Anexo II) tramitaráse ante o Concello, a través do Departamento de Servizos Sociais. Á citada solicitude unirase a seguinte documentación: • Fotocopia do DNI, pasaporte ou NIE do solicitante • Certificado de empadroamento e convivencia • Tarxeta da Seguridade Social • Para persoas dependentes: certificado de valoración da dependencia, e mentres este non se institucionalice, xustificante de ser pensionista de gran invalidez ou certificado de minusvalía con valoración mínima do 75% con terceira persoa. • Informe médico nos casos que se estime oportuno (Anexo IV) • Declaración da Renda de tódalas persoas que conforman o núcleo de convivencia, e no seu defecto, certificado de imputación de rendas do derradeiro exercicio • Certificados de contribución rústica, urbana e fiscal • Xustificante de pensións, paro, nóminas,. Documentación acreditativa dos intereses bancarios. • Calquera outro documento que se estime oportuno para a correcta valoración da situación familiar e persoal do solicitante A tramitación dos expedientes levarase a cabo según o seguinte protocolo: 1) Dende o Departamento de Servizos Sociais comprobarán que a solicitude reúne os requisitos establecidos no presente regulamento, e procederá a reclamar ós interesados cantos datos e documentos complementarios sexan necesarios para resolver o expediente.2) Unha vez completados os expedientes O Traballador Social de atención primaria, comprobará as circunstancias sociais do solicitante ó través de visitas domiciliarias e entrevistas. Posteriormente, elaborará un informe-proposta, no que se recollerá: • Proposta de concesión/denegación • Causas de denegación no seu caso • Tarefas a realizar • Horario, duración e intensidade do servicio • Aportación económica do beneficiario ou familia • Data de alta no servicio • Observacións 3) A resolución sobre a concesión/denegación do servicio correspóndelle ó alcalde ou concelleiro delegado (ou comisión avaliadora creada ó efecto) a proposta do Traballador Social do Departamento de Servizos Sociais 4) Notificación escrita da resolución e condicións do servicio ó interesado.5) Aceptación por escrito, mediante a sinatura dun contrato das condicións en que se prestará o servicio por parte do interesado, traballador social municipal, traballador social de empresa xestora (en caso haber), e auxiliar. (Anexo V) 6) No caso de existir entidade xestora allea ó Concello, notificaráselle a alta do usuario, e a entidade procederá nese momento á designación de auxiliar 7) O Concello terá en todo momento coñecemento da xestión do servicio, ben ó través do Traballador Social do Departamento de Servizos Sociais, que fará o seguemento, ben a través da información emitida polo Traballador Social da empresa xestora e máis da supervisión que sobre esta faga o técnico municipal. Este procedemento poderá abreviarse cando unha situación reciba a consideración de urxente, sendo esta a que requira unha resposta inmediata a unha situación excepcional. Seran causas de extinción do Servizo de Axuda no Fogar as que siguen: 1) Renuncia do usuario 2) Ingreso definitivo en centro residencial 3) Traslado da residencia a outro Concello 4) Baixa no padrón municipal de habitantes 5) Falecemento 6) Desaparición das causas que motivaron a alta no servicio 7) Incumprimento das condicións establecidas no contrato de prestación do servicio ou no regulamento interno de funcionamento do mesmo.8) Impago das cotas correspondentes durante 2 meses consecutivos 9) Falta de colaboración do usuario ou familia para poder levar a término as tarefas propostas 10) Deterioro psicofisico que faga recomendar o seu ingreso en centro para unha correcta atención persoal 11) Ausencia necesaria, xustificada e comunicada do beneficiario por período superior a dous meses 12) Ausencia non necesaria e/ou non xustificada e/ou non comunicada, superior a 5 días, ou ausencias non comunicadas e reiteradas de un día.13) Ausencia non necesaria, ainda que debidamente comunicada, superior a un mes 14) Que o Concello deixe de prestar o servicio Para a suspensión do servicio, o traballador social do Concello elaborará un informe coas causas e elebará unha proposta de extinción, que será resolta polo alcalde ou concelleiro delegado, e notificada por escrito ó interesado de forma razoada.1) Estancia temporal no domicilio de familiares ou achegados que poidan realizar as labores obxecto do servicio 2) Ausencia do fogar por parte do beneficiario durante un período non superior a 2 meses e por causas forzosas, e non superior a 1 mes por vontade propia. En ambos casos, deberá seguir aboandose a cota correspondente á aportación do beneficiario.3) Cando por necesidades do servicio fose preciso amplia-lo número de usuarios e se considerasen prioritarios outros casos en función da situación persoal, sanitaria e/ou económica, poderíase proceder á modificación parcial ou á suspensión temporal. Os criterios de concesión do servicio basearanse no baremo que se adxunta como anexo I, e que contempla aspectos como: • Autonomía persoal para a realización de actividades da vida cotiá, puntuando niveis de dependencia derivadas de enfermidade fisica ou mental. • Situación socio-familiar, establecendo grados en que a familia ou persoas do entorno axuden ou poidan axudar ó usuario. • Situación socio-económica da unidade de convivencia, tomando como base os ingresos da unidade menos os gastos de aluguer ou amortización da vivenda. • Outros factores mais específicos como a localización, estado e equipamento da vivenda, gastos precisos para adquisición de bens que fagan posible o servizo, existencia próxima de familiares con recursos. O Servizo de Axuda no Fogar financiarase con cargo ó orzamento municipal, coas achegas da Comunidade Autónoma, da Deputación Provincial e maila aportación dos usuarios. Estes últimos colaborarán en función das súas posibilidades mediante a aportación de cantidades determinadas a través de criterios obxectivos, e que irán dende a total gratuidade ata o pagamento total. Esta cantidade determinarase na resolución de concesión do servizo. Terase en conta no seu día o indicado en canto a copago para persoas con calificación de dependencia. O desenvolvemento da prestación deste servizo acarrea a instrumentalización do seguinte dosier documental: Anexo I: baremo para a valoración das solicitudes Anexo II: impreso de solicitude Anexo III: compromiso do cumprimento dos principios éticos e de profesión Anexo IV: informe médico Anexo V: contrato co usuario Anexo VI: plan de traballo Disposición derogatoria. A presente ordenanza derogará a ordenanza aprobada inicialmente polo Pleno en 23 de decembro de 2002, e publicada a súa aprobación definitiva no BOP nº 55 do 8 de marzo de 2003. Esta ordenanza consta de 14 artigos e foi aprobada inicialmente polo Concello Pleno en sesión do día vinte e seis de maio de 2008. A presente Ordenanza entrará en vigor unha vez transcorridos quince días desde a publicación do anuncio de aprobación definitiva no Boletín Oficial da Provincia Ponteceso, 14 de maio de 2008. O alcalde, José Luis Fondo Aguiar. Os criterios para a concesión do Servizo de Axuda no Fogar, baséanse en indicadores que permiten considera-la valoración da necesidade en función de: A) Autonomía persoal para a realización das actividades da vida cotiá (alimentación, hixiene persoal, labores domésticas), puntuando niveis de dependencia ou necesidades derivadas de deficiencias de saúde física ou mental de acordo ó seguinte baremo e cun máximo de 30 puntos: B) Situación socio-familiar, establecendo os graos en que a familia ou outras persoas do entorno da posible usuaria ou usuario a axuden ou a poidan axudar, de acordo ó seguinte baremo e cun máximo de 30 puntos: C) Situación socioeconómica da unidade de convivencia, tomando como base a renda dispoñible mensual, de acordo ó seguinte baremo e cun máximo de 15 puntos. Renda disponible mensual: Son os ingresos mensuais da unidade familiar, entendendo por tal o número de persoas que conviven coa usuaria ou co usuario do servizo, incluíndo este, menos os gastos fixos de alugueiro ou amortización da vivenda (máximo 300 €/mes). Para o cálculo dos ingresos mensuais terase en conta tódolos ingresos da unidade familiar: salarios, pensións ou prestacións de calquera clase, intereses bancarios e ingresos por calquera outro concepto. Excepcionalmente, nas unidades de convivencia nas que as relacións sexan moi conflictivas, só se terá en conta a situación económica do solicitante. Indicador Público de Renda de Efectos Múltiples: Será fixado anualmente pola Lei de orzamentos do estado. D) Informe Social que avaliará a adecuación do recurso demandado e cun máximo de 25 puntos. CONCELLO DE D./Da. DNI:., data de nacemento., Domicilio en. Teléfono. EXPÓN: Motivos que fundamentan a solicitude:, de do 200. (*) RELACIÓNASE Ó DORSO A DOCUMENTACIÓN QUE DEBE ACOMPAÑAR Á SOLICITUDE DOCUMENTACIÓN QUE DEBERÁ ACOMPAÑAR A PRESENTE SOLICITUDE: D. N. I. CARTILLA DA SEGURIDADE SOCIAL INFORME MÉDICO (Servizo de Axuda no Fogar) CERTIFICADO DE EMPADROAMENTO E CONVIVENCIA CERTIFICADO DE I. B. I. (Imposto de Bens Inmobles) CERTIFICADO DE I. A. E. (Imposto de Actividades Económicas) CERTIFICADO DE I. T. V. M. (Imposto de Vehículos a Motor) XUSTIFICANTE DE INGRESOS (Declaración da Renda ou Certificado Negativo, Xustificante de Pensións, Nóminas, Intereses Bancarios…) COMPROMISO DE CUMPRIMENTO DOS PRINCIPIOS ÉTICOS DA PROFESIÓN DE AXUDA A DOMICILIO D./Dna. como Auxiliar de Axuda no Fogar do Departamento de Servicios Sociais de Atención Primaria deste Concello, comprométome a cumprir os seguintes presupostos: * Na relación co usuario: 1. Gardar do Segredo Profesional sobre todo aquilo que coñeza no exercicio do traballo, agás no referente ó seguemento do Servizo polo Departamento de Servizos Sociais.2. O trato será sempre de respecto, sen permitir que a confianza ou diferenzas co beneficiario/a e/ou coa súa familia poida interferir na calidade do servizo.3. Fomentar a independencia e autonomía dos usuarios, implicándoos, na medida do posible, na realización das tarefas e respectando sempre a súa autodeterminación.4. Establer unha relación profesional, polo que non debe: facer participes ós usuarios da súa vida persoal, permanecer no domicilio sen a presencia do usuario, nin percibir obsequios ou regalos do usuario.5. Manter unha actitude de discreción e imparcialidade, evitando comentarios sobre os os diferentes usuarios e situacións.6. Non debe facer traballos a outros membros da familia distintos dos beneficiarios, aínda que convivan na mesma vivenda. De tratarse de persoas maiores ou discapacitadas, estudiaríase o caso dende o Departamento de Servicios Sociais.7. Non realizar actividades correspondentes ós servizos sanitarios, agás os coñecementos de primeiros auxilios, ata recibir asistencia médica.8. Utiliza-lo material necesario para a realización das tarefas (batas, luvas). 9. Respetar íntegramente o horario establecido. * Na relación co Departamento de Servicios Sociais, as súas obrigas serán: 1. Realizar cursos de formación-reciclaxe profesional.2. Segui-lo Plan de Traballo deseñado para cada novo usuario e/ou familia, cumprindo as directrices do Traballador Social responsable do Servizo 3. Colaborar co Departamento de Servicios Sociais do Concello no seguemento do servizo informando periódicamente, nas reunións programadas, da evolución de cada caso e de tódolas incidencias ou cambios que se produzan e participar na confección e modificación de plans de traballo alternativos ou xa existentes.4. Expresa-las queixas e/ou incidentes que teñan os usuarios.,. de ………………. do 20. A/o traballadora social A/o auxiliar Asdo.: Asdo.: SERVIZO DE AXUDA NO FOGAR CONCELLO DE PONTECESO SOLICITANTE: Nome a apelidos:. DNI:. NºAfiliación:. MÉDICO RESPONSABLE: Nome e apelidos:. Nº Colexiado:. Centro de Traballo:. DIAGNÓSTICO:. MEDICACIÓN:. OBSERVACIÓNS:. Data e Sinatura SERVIZO DE AXUDA NO FOGAR CONCELLO DE CONTRATO CO/A USUARIO/A D./Dna. con D. N. I. nº:., e con domicilio en. como beneficiario/a do Servizo de Axuda no Fogar, e D./Dna. con D. N. I. nº:., polo Departamento de Servizos Sociais de Atención Primaria do Concello de Ponteceso. EXPOÑEN: 1º. O servizo prestarase durante. horas semanais, os días. e por un período inicial de. 2º. O devandito servizo será prestado por un Auxiliar do Fogar deste concello, que deberá recibir por parte do usuario/a un trato, de feito e de palabra, digno e respetuoso.3º. Se o/a usuario/a rexeita á Auxiliar do Fogar que se lle asigne, sen razón suficientemente xustificada, pasará a engrosa-la lista de espera.4º. Cando o/a usuario/a vaia a estar ausente do seu domicilio, deberá avisar con antelación ó Departamento de Servizos Sociais ou a Auxiliar do Fogar.5º. O/a beneficiario/a comprométese a permanecer no domicilio durante a prestación do servizo, facilitar ós materiais necesarios e colaborar, na medida do posible, nas tarefas programadas.6º. O/a usuario/a e convivintes aceptan o seguimento por parte do Departamento de Servizos Sociais de Atención Primaria do Concello.7º. O usuario/a ou persoa responsable comprométese a aportar mensualmente a cantidade económica correspondente segundo o baremo socioeconómico establecido.8º. Calquera variación da situación presentada debe ser comunicada ó Departamento de Servizos Sociais e, despois do seu estudio e valoración, podería ser motivo para modificar este contrato.9º. O incumprimento deste contrato, por causas atribuíbles ós/ás usuarios/as ou ás familias, logo do correspondente estudio do caso, poderá dar lugar á suspensión do servizo.10º. As tarefas que terá que desenvolver a Auxiliar do Fogar son: a) De carácter doméstico:. b) Coidados persoais:. c) De compañía e mobilidade:. d) Sociais:. A familia ou persoa responsable comprométese a:. de. de 20. O/a traballador/a social O/A usuario/a A/o auxiliar de axuda a domicilio Asdo.: Asdo.: Asdo.: SERVIZO DE AXUDA NO FOGAR DO CONCELLO DE PLAN DE TRABALLO DA AUXILIAR DO FOGAR D./Dna. como auxiliar de axuda no fogar do Departamento de Servizos Sociais de Atención Primaria deste Concello, comprométome a realizar o seguinte Plan de Traballo respetando ós Principios Éticos da Profesión de Axuda a Domicilio Plan de Traballo para D/Dna. Atención Persoal:. Atención Doméstica:. Orientativas e /ou educativas:. Asistenciais:. …………. de …………………… de 2008 A/o auxiliar de axuda a domicilio Asdo.: